wickkiey/tamil-wikipedia-chunked huggingface dataset:
# காட்ரேனிகோனா

## ஆட்சி

இந்த மண்டலத்தின் எண் 52. இது ஆந்திர சட்டமன்றத்திற்கு மும்மிடிவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# காட்ரேனிகோனா

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. பண்டுமில்லி
1. பிரம்மசமேத்தியம்
1. செய்யூர்
1. சிர்யானாம்
1. தொந்திகுர்ரு
1. கெட்டனபள்ளி
1. கந்திகுப்பா
1. காட்ரேனிகோனா
1. குண்டலேஸ்வரம்
1. லட்சுமிவாடா
1. நடவபள்ளி
1. பல்லங்குர்ரு
1. பெனுவல்லா
1. உப்பூடி
# புவனா ஒரு கேள்விக்குறி

**புவனா ஒரு கேள்விக்குறி** (*Bhuvana Oru Kelvi Kuri*) 1977இல் வெளிவந்த இந்தியத் தமிழ்த் திரைப்படம். இயக்குநர் முத்துராமன் இயக்கியிருந்தார். இத்திரைப்படத்தில் முக்கிய கதாபாத்திரங்களில் ரஜினிகாந்த், சிவகுமார், சுமித்ரா ஆகியோர் நடித்திருந்தனர்.
# புவனா ஒரு கேள்விக்குறி

## கதைச்சுருக்கம்

நண்பர்களான நாகராஜ் மற்றும் சம்பத் தெருவோரம் துணிமணி விற்று திருநெல்வேலியில் ஒரே வீட்டில் வாழ்பவர்கள். நேர்மையில் நம்பிக்கை கொண்ட சம்பத் எதையும் நேரடியாக பேசக்கூடியவர். பெண்களை மயக்கக்கூடிய நாகராஜ் பல பெண்களை ஒரே நேரத்தில் காதலிக்க கூடியவர். மாறாக சம்பத் உண்மையான அன்பில் நம்பிக்கை கொண்டவர். சம்பத்தின் காதலி ராஜி ஒரு காளை மாட்டிடம் இருந்து தப்பித்து ஓடும் போது விபத்து காரணமாக இறக்கிறார். மனச்சோர்வு அடைந்த சம்பத் தற்கொலைக்கு முயற்சி செய்கிறார். ஆனால் நாகராஜ் அவரை தடுக்கிறார். துணிமணி விற்பதை நிறுத்திக்கொள்ள சம்பத் முடிவு செய்கிறார். பதிலாக நாகராஜுக்கு உதவியாளராகவே இருக்க முடிவு செய்கிறார்.  
ஒரு தொழில் பயணத்தின் பகுதியாக மெட்ராஸ் செல்ல இருக்கும் ரயிலில் நாகராஜ் மற்றும் சம்பத் ஆகியோர் முத்து என்பவரை சந்திக்கின்றனர். முத்து ஒரு கோயில் டிரஸ்ட் கிளர்க் ஆவார். அவர் தனது சூட்கேசில் ஏராளமான பணம் வைத்திருக்கிறார். ஆனால் மெட்ராசுக்கு செல்லும் வழியில் மாரடைப்பு காரணமாக முத்து இறக்கிறார். சம்பத்தின் எதிர்ப்பையும் மீறி நாகராஜ் சூட்கேஸில் இருந்த பணத்தை எடுத்துக் கொள்கிறார். முத்துவின் சகோதரியான புவனா நாகர்கோயிலில் உள்ள அவர்களது வீட்டில் தொலைந்துபோன பணத்தைப் (அவை அனைத்தும் கருப்பு பணம்) பற்றி விசாரிக்க வருகிறார். நாகராஜ் தனக்கு எதுவும் தெரியாது என்று மறுக்கிறார். ஆனால் புவனாவுக்கு சந்தேகம் போகவில்லை. புவனாவை காதலிப்பதாக நாகராஜ் நடிக்கிறார். அவரது நடிப்புக்கு புவனா பலியாகிறார்.  
அந்தக் கருப்பு பணத்தில் ஒரு பகுதியை தனது சொந்த ஜவுளிக் கடையை திறக்க நாகராஜ் பயன்படுத்துகிறார். எஞ்சிய கருப்பு பணத்தை வெள்ளை பணமாக்க நாகராஜ் ஒரு செல்வந்த வணிகரின் மகளான மனோகரியை திருமணம் செய்து கொள்கிறார். நாகராஜால் கர்ப்பமடைந்த புவனா கர்ப்பத்தை கலைக்க மறுக்கிறார். நாகராஜ் தன்னை மணந்து கொள்ள வேண்டும் என்று கூறுகிறார். ஆனால் நாகராஜ் மறுக்கிறார். புவனாவின் மானத்தை காப்பாற்றுவதற்கும் தனது நண்பனுக்கு உதவி புரிவதற்கும் சம்பத் புவனாவை திருமணம் செய்து கொள்கிறார். அவர்கள் இருவரும் பெயரளவில் மட்டுமே கணவன் மனைவியாக வாழ்கின்றனர். அதே நேரத்தில் மனோகரியை திருமணம் செய்துகொண்ட நாகராஜின் தொழில் சிறப்பாக சென்று கொண்டிருக்கிறது.  
சம்பத் கணவன் மனைவியாக வாழ புவனாவை அழைக்கிறார். ஆனால் புவனா மறுக்கிறார். சம்பத் தனக்கு கடவுள் போன்றவர் என்று கூறுகிறார். சம்பத் புவனாவின் மகனை தனது சொந்த மகனாக வளர்க்கிறார். அதே நேரத்தில் நாகராஜ் மற்றும் மனோகரி குழந்தைக்காக ஏங்குகின்றனர். ஏனெனில் நாகராஜ் தனது தவறான பழக்கவழக்கங்கள் காரணமாக தற்போது ஆண்மையற்றவராக மாறி விட்டார். தன்னுடைய மகனை தனக்கே தத்துக் கொடுக்க வேண்டும் என்று நாகராஜ் கூறுகிறார். ஆனால் புவனா மறுக்கிறார்.  
குழந்தைக்கு உடல்நலம் சரியில்லாமல் போகிறது. ஒரு ஊசி மருந்து அதற்கு தேவைப்படுகிறது. குழந்தை தனக்கு தத்து கொடுக்கப்பட்டால் தன்னுடைய மருந்து கடையில் இருந்து மருந்தை கொடுப்பதாக நாகராஜ் கூறுகிறார். ஆனால் குறிப்பிட்ட நேரத்தில் சம்பத் வந்து ஊசி மருந்தைக் கொடுத்து குழந்தையை காப்பாற்றுகிறார். பல வருட புகைப்பழக்கம் மற்றும் குடிப்பழக்கம் காரணமாக சம்பத்திற்கு மாரடைப்பு ஏற்படுகிறது. புவனா சம்பத்தின் விதவையாகவே வாழ முடிவு செய்கிறார்.
# புவனா ஒரு கேள்விக்குறி

## நடிகர்கள்

- சிவகுமார் - நாகராஜ்
- ரஜினிகாந்த் - சம்பத்
- சுமித்ரா-புவனா
- ஜெயா - மனோகரி
- மீரா - இராஜி
- சுருளிராஜன் - மனோகரியின் தந்தை
- ஒய். ஜி. மகேந்திரன் - முத்து
# புவனா ஒரு கேள்விக்குறி

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை பஞ்சு அருணாசலம் எழுதியிருந்தார். "விழியிலே மலர்ந்தது" என்ற பாடல் கருநாடக இசையின் நடபைரவி இராகத்தில் அமைந்தது. "பூந்தென்றலே" என்ற பாடல் இராஜஸ்ரீ இராகத்தில் அமைந்தது.
# வெள்ள நீர்ப்பாசனம்

**வெள்ளநீர்ப் பாசனம்** அல்லது **மேற்றளப் பாசனம்** (Surface irrigation) என்பது நீர்ப்பாசன முறைகளுள் ஒன்று ஆகும். இது நெடுங்காலமாக உழவர்களால் கடைபிடிக்கப்பட்டு வருகிறது. ஆனால், இந்தப் பாசன முறையில் அதிகளவிலான நீர் ஆவியாகும் சூழ்நிலை காணப்படுகிறது. இது நெற்பயிருக்கு உகந்ததாகக் கருதப்படுகிறது.
# வெள்ள நீர்ப்பாசனம்

## செய்முறை

நிலத்தில் மேட்டுப்பாங்கான பகுதிகளில் நீரை பாய்ச்சினால், தாழ்வான இடங்களுக்கும் பரவும். நீர் நிலத்தால் உறிஞ்சப்பட்ட பின்னரும் குளம் போல் தேங்கி இருக்கும்.
# புரோமேனடே கடற்கரை

**புரொமனேட் கடற்கரை** (*Promenade Beach*) புதுச்சேரியை ஒட்டிய கடற்கரைகளில் மிகவும் பிரபலமானது. இது வங்காள விரிகுடாவுக்கு கரையாக அமைந்துள்ளது. இதை ஒட்டி 1.2 கிலோமீட்டர் நீண்ட சாலை உள்ளது. இது போர் நினைவகத்தில் (*War Memorial*) தொடங்கி டூப்ளே பூங்கா (*Dupliex Park*) வரை உள்ள குபேர் (*Goubert*) வீதியில் முடிவடைகிறது.
# புரோமேனடே கடற்கரை

## மற்ற இடங்கள்

- போர் நினைவுச் சின்னம்
- தலைமைச் செயலகம்
- உலாவும் சாலை (The Promenade)
- லு கபே (Le Cafe)
- மகாத்மா காந்தி சிலை
- டூப்ளே பூங்கா
# கீதா கொத்தபள்ளி

**கீதா கொத்தபள்ளி**, ஆந்திரப் பிரதேச அரசியல்வாதி. இவர் ஒய். எஸ். ஆர். காங்கிரசு கட்சியைச் சேர்ந்தவர். இவர் அரக்கு மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் 1971-ஆம் ஆண்டின் பிப்ரவரி நான்காம் நாளில் பிறந்தார். இவரது சொந்த ஊர் விசாகப்பட்டினம் ஆகும்.
# எம். வெங்கடேஸ்வர ராவ்

**எம். வெங்கடேஸ்வர ராவ்**, ஆந்திரப் பிரதேச அரசியல்வாதி ஆவார். இவர் தெலுங்கு தேசம் கட்சியைச் சேர்ந்தவர். இவர் 1960-ஆம் ஆண்டின் பிப்ரவரி ஐந்தாம் நாளில் பிறந்தார். இவர் மேற்கு கோதாவரி மாவட்டத்தில் உள்ள ஏலூரைச் சேர்ந்தவர்.
# எம். வெங்கடேஸ்வர ராவ்

## பதவிகள்

- 1998: பன்னிரண்டாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# சிரக் பஸ்வான்

**சிரக் பஸ்வான்** பீகாரிய அரசியல்வாதி ஆவார். இவர் லோக் ஜனசக்தி கட்சியைச் சேர்ந்தவர். இவர் 1982-ஆம் ஆண்டின் அக்டோபர் 31-ஆம் நாளில் பிறந்தார். இவர் ஜமுய் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.
# உபேந்திர குஷ்வாகா

**உபேந்திர குஷ்வாகா**, பீகாரிய அரசியல்வாதி ஆவார். இவர் ராஷ்டிரிய லோக் சம்தா கட்சியைச் சேர்ந்தவர். இவர் 1960-ஆம் ஆண்டின் பிப்ரவரி ஆறாம் நாளில் பிறந்தார். இவர் காராகாட் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவரது சொந்த ஊர், பீகாரின் வைசாலி மாவட்டத்தில் உள்ளது.
# கான்னிசரோ வினை

**கான்னிசரோ வினை** (*Cannizzaro reaction*) என்பது அதன் கண்டுபிடிப்பாளரான ஸ்டான்சுலாவோ கான்னிசரோ என்பவரின் பெயராலேயே அழைக்கப்படும் ஒரு வேதி வினையாகும். ஆல்பா நிலையில் ஐதரசன் அணு இல்லாத ஓர் ஆல்டிகைடு அடர்த்தியான காரத்துடன் வினைபடும்போது விகிதச்சமமாதலின்மைக்கு தூண்டப்படுகிறது. வினை நடைபெறும்போது வெப்பப் படுத்தப்படும் ஆல்டிகைடு தன் ஆக்சிசனேற்றமும் ஒடுக்கமும் அடைகிறது.
:  
கான்னிசரோ 1853 ஆம் ஆண்டில் பென்சால்டிகைடுடன் பொட்டாசு (பொட்டாசியம் கார்பனேட்டு) கலந்து வினைப்படுத்தி பென்சைல் ஆல்ககாலும் பொட்டாசியம் பென்சோயேட்டும் கிடைக்கப்பெற்ற போதுதான் முதன்முதலில் இம்மாற்றத்தை கண்டறிந்தார். குறிப்பாக இவ்வினை சோடியம் அல்லது பொட்டாசியம் ஐதராக்சைடு சேர்த்து நடத்தப்படுகிறது.  
:2 C<sub>6</sub>H<sub>5</sub>CHO + KOH → C<sub>6</sub>H<sub>5</sub>CH<sub>2</sub>OH + C<sub>6</sub>H<sub>5</sub>CO<sub>2</sub>K  
ஆக்சிசனேற்ற வினையின் விளைவாக ஒரு காபொட்சிலிக்கமில உப்பும் மற்றும் ஒடுக்க வினையின் விளைவாக ஒர் ஆல்ககாலும் உருவாகின்றன.ஆல்டிகைடின் கார்பனைல் மூலக்கூறில் ஆல்பா ஐதரசன் அதாவது R2CHCHO அடர்த்தியான காரத்துடன் வினைபுரியுமாயின் ஐதரசனின் விகிதச்சமமாதலின்மையால் தோன்றும் வினை ஆல்டால் ஒடுக்கம் எனப்படும் வினையாகும். ஆல்டால் ஒடுக்கம் கான்னிசரோ வினையின் எல்லைகளைக் கட்டுப்படுத்துகிறது.
# கான்னிசரோ வினை

## வினை வழிமுறை

கார்பனைல் மையத்தில் உள்ள கார்பன் மீது ஐதராக்சைல் அயனியால் நிகழ்த்தப்படும் கருக்கவர் தாக்குதலுடன் கான்னிசரோ வினை தொடங்குகிறது. இத்தாக்குதலின் விளைவாக உருவாகும் எதிர்மின்மம்அயனி மற்றொரு ஆல்டிகைடு மூலக்கூறைத் தாக்குகிறது. வினையின் இறுதிக் கட்டமாக பென்சாயிக் அமிலத்திலிருந்து அமிலபுரோட்டானை பென்சைல் ஆக்சைடு அயனி எடுத்துக்கொண்டு பென்சைல் ஆல்ககால் உருவாகிறது. அதிக அடர்த்தியுள்ள காரத்தின் முன்னிலையில், ஆல்டிகைடு முதலில் இரட்டை மின்சுமையுள்ள எதிர்மின் அயனியாக உருவாகிறது. பின்னர் இதிலிருந்து ஒர் ஐதரைடு அயனி இரண்டாவது ஆல்டிகைடு மூலக்கூறுக்கு மாற்றப்பட்டு கார்பாக்சிலேட் மற்றும் அல்காக்சைடு அயனிகள் உருவாகின்றன. பின்னர் அல்காக்சைடு அயனி கரைசலில் இருந்து ஒரு புரோட்டானை எடுத்துக் கொள்கிறது.  
மொத்தத்தில் கான்னிசரோ வினை மூன்றாம் நிலை இயக்கத்தைப் பின்பற்றுகிறது. ஆல்டிகைடில் இரண்டாம் நிலை இயக்கமும், காரத்தில் முதல் நிலை இயக்கமும் பின்பற்றப் படுகின்றன.  
வினைவீதம் = k [RCHO]2 [OH-]  
அதிக அடர்த்தியுள்ள காரத்தில் இரண்டாவது பாதை (k') முக்கியத்துவம் பெறுகிறது, அதாவது காரத்தில் இரண்டாம் நிலை இயக்கம் பின்பற்றப்படுகிறது.  
வினைவீதம் = k[RCHO]2[OH-] + k'[RCHO]2[OH-]2  
இரட்டை மின்சுமை கொண்ட எதிர்மின்மம் (RCHO22-) மற்றும் ஆல்டிகைடு இரண்டுக்கு மிடையில் k' வழிமுறை ஒரு தொடர்பை உண்டாக்குகிறது. வினை D2O.முன்னிலையில் நடைபெறுவதால் மீளும் ஆல்ககாலின் ஆல்பா கார்பனில் எந்தவிதமான டியூட்ரியம்அயனியும் இல்லையென்பதை ஐதரைடு அயனியின் நேரடிப் பரிமாற்றத்தை உற்று நோக்கினால் தெளிவாகும்.
# கான்னிசரோ வினை

## எல்லைகள்

கான்னிசரோ வினை ஆல்பா ஐதரசன் மையங்கள் இல்லாத ஆல்டிகைடுகளில் மட்டுமே நிகழ்கிறது. சிறந்த சூழ்நிலையில் மட்டுமே இவ்வினையில் 50 சதவீதம் ஆல்ககால் மற்றும் காபொட்சிலிக்கமிலம் உருவாகின்றது. குறிப்பாக 30 சதவீதம் காரம் மட்டுமே அமிலமாதலுக்கு உட்பட்டு காபொட்சிலிக்கமிலம் கிடைக்கிறது. இக்குறைவான உற்பத்தியைத் தடுக்கவே தன்னிழப்பு ஆல்டிகைடுடன் குறுக்கு கான்னிசரோ வினை மேற் கொள்ளப்படுகிறது. குறுக்கு கான்னிசரோ வினையில் பார்மால்டிகைடு ஆக்சிசன் ஒடுக்கியாகச் செயல்படுகிறது. இதுவே பின்னர் சோடியம் பார்மேட்டாக ஆக்சிசனேற்றமடைகிறது. இவ்வினையில் அணுவின் பயன்பாடு குறைவு எனினும் தொடர்புடைய ஆல்ககால் அதிக அளவில் உற்பத்தியாகிறது.  
2 குளோரோ பென்சால்டிகைடை பொட்டாசியம் ஐதராக்சைடுடன் சேர்த்து அம்மி மற்றும் குழவியில் அரைக்கும் போது கரைசல் இல்லாத வேதிவினை : நிகழ்வதாக அறியப்படுகிறது
# ககஃடியா மக்களவைத் தொகுதி

**ககஃடியா மக்களவைத் தொகுதி** இந்திய மக்களவைக்கான தொகுதியாகும். இது பீகாரின் 40 மக்களவைத் தொகுதிகளில் ஒன்று.
# ககஃடியா மக்களவைத் தொகுதி

## சட்டசபைத் தொகுதிகள்

இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.
Source:  
| 1957 | சியாலால் மண்டல் | இந்திய தேசிய காங்கிரசு |
| --- | --- | --- |
| 1962 |  |  |
| 1967 | காமேஷ்வர் சிங் | சம்யுக்தா சோசலிச கட்சி |
| 1971 | சிவ சங்கர் பிரசாத் யாதவ் |  |
| 1977 | ஞானேஷ்வர் பிரசாத் யாதவ் | ஜனதா கட்சி |
| 1980 | சதீஷ் பிரசாத் சிங் | இந்திய தேசிய காங்கிரசு |
| 1984 | சந்திர சேகர் பிரசாத் வர்மா |  |
| 1989 | இராம் சரண் யாதவ் | ஜனதா தளம் |
| 1991 |  |  |
| 1996 | அனில் குமார் யாதவ் |  |
| 1998 | சகுனி சௌத்ரி | சமதா கட்சி |
| 1999 | ரேணு குமாரி சிங் | ஐக்கிய ஜனதா தளம் |
| 2004 | ரவீந்திர குமார் ராணா | இராச்டிரிய ஜனதா தளம் |
| 2009 | தினேஷ் சந்திர யாதவ் | ஐக்கிய ஜனதா தளம் |
| 2014 | சவுத்ரி மகபூப் அலி | லோக் ஜனசக்தி கட்சி |
| 2019 | } |  |
# சாந்தி ரங்கநாதன்

**சாந்தி ரங்கநாதன்** என்பவர் குடிப்பழக்கத்துக்கு அடிமையானோரை மீட்கும் மருத்துவமனையை 1980-இல் இந்தியாவிலேயே முதன்முதலில் சென்னையில் தொடங்கியவர் ஆவார்.
# சாந்தி ரங்கநாதன்

### கல்வி

சமூக கல்வி மையத்தில் (School of Social work) முதுகலைப் பட்டம் பெற்றவர். குடிப்பழக்கச் சிகிச்சைத் திறன்குறித்து முனைவர் பட்ட ஆய்வு முடித்துள்ளார். இளம் வயதிலேயே கணவனை இழந்த இவர், கணவரை இழந்தவுடன் அமெரிக்கா சென்று குடிப்பழக்க மீட்பு சிகிச்சைகுறித்த பயிற்சி பெற்றுவந்தார்.
# சாந்தி ரங்கநாதன்

### பணிகள்

பயிற்சி முடித்து வந்தபின் சென்னை இந்திரா நகரில் டி. டி. ரங்கநாதன் போதை மீட்பு மருத்துவ சிகிச்சை மையத்தைத் தொடங்கினார். கிராமங்களில் பெரும்பாலானோர் குடிக்கு அடிமையாவதை உணர்ந்ததால், கிராமங்கள் தோறும் முகாம்களை டி. டி. ரங்கநாதன் சிகிச்சை அமைப்பு நடத்தியது. குடிக்கு அடிமையானவர்களை மீட்கும் முயற்சியில் 1980 முதல் ஈடுபட்டு வருகின்றது.
# சாந்தி ரங்கநாதன்

### பெற்ற விருதுகள்

- 1982இல் இந்திய அரசின் பத்மஸ்ரீ விருது.
- ஐ. நா. விருது
- தமிழக அரசின் 2015-ஆம் ஆண்டிற்கான ஔவையார் விருது.  
=
# சவுத்ரி மகபூப் அலி

**சவுத்ரி மகபூப் அலி கைசர்** *(Choudhary Mehboob Ali Kaiser)* ஓர் இந்திய அரசியல்வாதி ஆவார். இவர் பீகார் மாநிலத்தை சார்ந்தவர்.
# சவுத்ரி மகபூப் அலி

## தொடக்க கால வாழ்க்கை

இவர் 1958-ஆம் ஆண்டின் மே மாதம் 13ஆம் தேதி பிறந்தார். இவரின் சொந்த ஊர் பீகாரின் தலைநகரான பட்னா ஆகும். இவரது தந்தை பீகார் மாநிலத்தின் முன்னாள் அமைச்சர் சவுத்ரி சலாகுதீன் ஆவார். இவர் அலிகார் முசுலீம் பல்கலைக்கழகத்தில் கல்லூரிப் படிப்பை முடித்தார்.
# சவுத்ரி மகபூப் அலி

## அரசியல் வாழ்க்கை

கைசர் தனது அரசியல் வாழ்க்கையை இந்திய தேசிய காங்கிரசில் தொடங்கினார். சிமிர்- பக்தியார்ப்பூர் தொகுதியில் காங்கிரசு சார்பில் போட்டியிட்டு மூன்று முறை வென்றுள்ளார். பின் 2014 ஆம் ஆண்டு காங்கிரசில் தேர்தலில் போட்டியிட வாய்ப்பளிக்கவிலை என்ற காரணத்திற்காக லோக் ஜன்சக்தி கட்சியில் இணைந்தார். 2014 ஆம் ஆண்டு நடந்த நாடாளுமன்றத் தேர்தலில் லோக் ஜன்சக்தி கட்சி சார்பில் ககரியா மக்களவைத் தொகுதியில் போட்டியிட்டு வெற்றி பெற்றார்.
# சவுத்ரி மகபூப் அலி

## அரசியல் வாழ்க்கை

### வகித்த பதவிகள்

இவர் காங்கிரசு கட்சியின் அகில இந்தியச் செயலாளராக (2007 - 2010) இருந்துள்ளார். பின்பு பீகார் மாநில காங்கிரசின் தலைவராகவும் (2010-2013) இருந்தார்.
# வீணா தேவி

**வீணா தேவி (*Veena Devi*)**, பீகாரிய அரசியல்வாதி. இவர் லோக் ஜனசக்தி கட்சியைச் சேர்ந்தவர். இவர் 1976-ஆம் ஆண்டின் நவம்பர் ஐந்தாம் நாளில் பிறந்தார். இவரது சொந்த ஊர், பீகாரின் பட்னா மாவட்டத்தில் உள்ளது. இவர் முங்கேர் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.
# கவுசலேந்திர குமார்

**கவுசலேந்திர குமார்**, பீகாரிய அரசியல்வாதி ஆவார். இவர் ஐக்கிய ஜனதா தளம் கட்சியைச் சேர்ந்தவர். இவர் 1959-ஆம் ஆண்டின் ஜனவரி பதின்மூன்றாம் நாளில் பிறந்தார். இவரது சொந்த ஊரான தானா இஸ்லாம்பூர், பீகாரின் நாலந்தா மாவட்டத்தில் உள்ளது. இவர் நாலந்தா மக்களவைத் தொகுதியில் போட்டியிட்டு வென்று, 2009-ஆம் ஆண்டில் தொடங்கிய பதினைந்தாவது மக்களவையிலும், 2014-ஆம் ஆண்டில் தொடங்கிய பதினாறாவது மக்களவையிலும் உறுப்பினர் ஆனார்.
# பாடலிபுத்ரா மக்களவைத் தொகுதி

**பாடலிபுத்ரா மக்களவைத் தொகுதி** இந்திய மக்களவைக்கான தொகுதியாகும். இது பீகாரின் 40 மக்களவைத் தொகுதிகளில் ஒன்று.
# பாடலிபுத்ரா மக்களவைத் தொகுதி

## சட்டசபைத் தொகுதிகள்

இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.
| |
| |பாரதிய ஜனதா கட்சி
|-
|2019
|}
# இராம. பெரியகருப்பன்

**தமிழண்ணல்** என்கிற **இராம. பெரியகருப்பன்** (*Rama Periyakaruppan*, 12 ஆகத்து 1928 - 29 திசம்பர் 2015) ஒரு தமிழ்நாட்டுத் தமிழறிஞர் ஆவார். இருபதாம் நூற்றாண்டின் தமிழ் ஆளுமைகளுள் குறிப்பிடத்தகுந்தவர். மதுரை காமராசர் பல்கலைக்கழகத்தின் தமிழ்த்துறைத் தலைவராக விளங்கியவர். தமிழ்நாட்டு அரசாங்கம் உருவாக்கிய தமிழிலக்கிய சங்கப்பலகை குறள்பீடம் என்ற அமைப்பின் துணைத்தலைவராகப் பதவிவகித்தார்.
# இராம. பெரியகருப்பன்

## பிறப்பு

இன்றைய சிவகங்கை மாவட்டம் நெற்குப்பை என்ற சிற்றூரில் 12 ஆகத்து 1928 அன்று கல்யாணி - இராமசாமி இணையருக்கு மகனாகப் பிறந்தார் தமிழண்ணல். பெற்றோர் இவருக்கு இட்ட பெயர் பெரியகருப்பன்.
# இராம. பெரியகருப்பன்

## கல்வி

பள்ளத்தூர், ஏ.ஆர்.சி. உயர்நிலைப்பள்ளியிலும், மேலைச்சிவபுரி, கணேசர் செந்தமிழ்க் கல்லூரியிலும் கல்வி கற்றார். 1948 இல் திருவையாறு அரசர் கல்லூரியிலும் பயின்று தமிழ் வித்துவான் பட்டம் பெற்றார். வசதி இல்லாததால் கல்லூரியில் சேராமல் சென்னைப் பல்கலைக்கழகத்தில் இளங்கலை (பொருளியல்) (1948), முதுகலைத் தமிழ்(1961) ஆகிய பட்டங்களை தனிப்படிப்பின் வழியாகத் தேர்ச்சிப்பெற்றார்.மதுரை தியாகராசர் கல்லூரியில் விரிவுரையாளராகப் பணியாற்றிய காலத்தில் சங்க இலக்கிய மரபுகள் என்னும் பொருளில் ஆய்வு செய்து 1969-இல் முனைவர் பட்டம் பெற்றார். முனைவர் சி.இலக்குவனாரும், முனைவர் அ.சிதம்பரநாதனாரும் இவர்தம் ஆய்வு நெறியாளர்கள் ஆவர்
# இராம. பெரியகருப்பன்

## குடும்பம்

தமிழண்ணல் அவர்களுக்கு 1954, ஆகத்து 30 இல் திருமணம் நடைபெற்றது. மனைவியின் பெயர் சிந்தாமணி. இவர்களுக்குச் சோலையப்பன், கண்ணன், மணிவண்ணன் என்ற ஆண்மக்களும், கண்ணம்மை, அன்புச்செல்வி, முத்துமீனாள் என்ற பெண்மக்களும் பிறந்து வாழ்வாங்கு வாழ்ந்து வருகின்றனர்.
# இராம. பெரியகருப்பன்

## பணிகள்

13 ஆண்டுகள் காரைக்குடியில் உயர்நிலைப் பள்ளியில் தமிழாசிரியராகப் பணியாற்றினார். பின்னர் மதுரை தியாகராசர் கல்லூரியில் விரிவுரையாளராகப் பணியாற்றினார். இவரது முயற்சியையும், கடின உழைப்பையும், சங்க இலக்கியத்தில் இருந்த ஈடுபாட்டையும் பாராட்டி, மதுரை காமராசர் பல்கலைக்கழகத் துணைவேந்தராக இருந்த மு. வரதராசனார், பல்கலைக்கழகத்தில் பணியளித்ததோடு இரண்டே ஆண்டுகளில் இணைப்பேராசிரியராகப் பதவி உயர்வும் அளித்தார். 1981-82 ஆம் கல்வியாண்டில் பல்கலைக்கழக நிதிநல்கைக் குழுவின் தேசியப் பேராசிரியராகவும் பணியாற்றினார்.  
இரண்டாண்டுகள் பல்கலைக்கழக மானியக் குழுவின் சிறப்புப் பேராசிரியராகப் பணியாற்றினார். தமிழ்க்குடிமகன், கா. காளிமுத்து உள்பட ஐம்பதுக்கும் மேற்பட்டோருக்கு ஆய்வு வழிகாட்டியாகவும் சாகித்ய அகாதெமியில் 10 ஆண்டுகள் உறுப்பினராகவும் இருந்தார்.
# இராம. பெரியகருப்பன்

## சிறப்பு

1971 இல் குடியரசு நாளில் புதுதில்லி அனைத்து இந்திய வானொலி நிலையத்தில் நடைபெற்ற கவியரங்கில் தமிழகத்தின் சார்பில் கலந்துகொண்டு இவர் செல்வம் என்ற தலைப்பில் பாடிய கவிதை அனைத்து இந்திய மொழிகளிலும் மொழிபெயர்க்கப்பட்டு ஒலிபரப்பப் பெற்ற சிறப்பிற்கு உரியது. மதுரை மீனாட்சியம்மை பற்றி இவர் பாடிய பாடல்கள் தமிழக அரசின் முதற்பரிசு பெற்றது. மறைமலையடிகள் பிள்ளைத்தமிழ் என்ற இவர் நூலும் பரிசுபெற்ற ஒன்றாகும். தமிழக அரசால் சாகித்திய அகாதெமியின் பொதுக்குழு உறுப்பினராகத் தேர்ந்ததெடுக்கப்பட்டார். 1985 முதல் ஞானபீட விருதுக்குரிய கருத்துரைஞர் குழுவில் பணியாற்றி வருகிறார். தமிழ்நாட்டு அரசாங்கம் 2000ஆம் ஆண்டில் அமைத்த தமிழிலக்கிய சங்கப்பலகையின் குறள்பீடம் என்ற அமைப்பின் துணைத்தலைவராகப் பொறுப்புவகித்தார். 2001ஆம் ஆண்டு மே மாதம் அப்பதவியைத் துறந்தார்.  
பல்கலைக்கழக நல்கைக்குழு தமிழண்ணல் அவர்களை 1981-82 ஆம் கல்வியாண்டில் தேசியப் பேராசிரியராகத் தேர்வு செய்து சிறப்புச்செய்தது. இந்தியப் பல்கலைக்கழகங்கள் பலவற்றிற்கும் சென்று தமிழ் மொழியின் தொன்மை, சிறப்பு, இலக்கியக் கொள்கைகளைப் பற்றி சொற்பொழிவாற்றிப் பிற மொழியினருக்குத் தமிழின் சிறப்பை எடுத்துரைத்தவர்.  
இலங்கை, சப்பான், அமெரிக்கா உள்ளிட்ட நாடுகளுக்குக் கல்விப் பயணமாகச் சென்று கருத்தரங்குகளில் உரையாற்றிய பெருமைக்கு உரியவர்.  
இவர் மேற்பார்வையில் நாற்பதுக்கும் மேற்பட்டவர்கள் முனைவர் பட்டம் பெற்றுள்ளனர். மேனாள் தமிழக சட்டமன்ற சபாநாயகர்கள் முனைவர் தமிழ்க்குடிமகன், முனைவர் கா. காளிமுத்து உள்ளிட்டவர்கள் இவரின் நெறிப்படுத்தலில் முனைவர் பட்டம்பெற்றவர்கள். தினமணி உள்ளிட்ட இதழ்களில் இவர் எழுதிய கட்டுரைகள் புகழ்பெற்றவைகளாகும்.  
தமிழக அரசால் சாகித்திய அகாதெமியின் பொதுக்குழு உறுப்பினராகத் தேர்ந்ததெடுக்கப்பட்டார். 1985 முதல் ஞானபீட விருதுக்குரிய கருத்துரைஞர் குழுவில் பணியாற்றியவர். தமிழக அரசின் சங்க இலக்கியக்குறள் பீடத்தின் துணைத் தலைவராகவும் பணிபுரிந்தவர்.  
தமிழக முதல்வர் கலைஞர் கருணாநிதி அவர்கள் இவருக்கு 1989 ஆம் ஆண்டில் தமிழக அரசின் திரு.வி.க.விருது வழங்கிச் சிறப்பித்துள்ளார்.  
மதுரை காமராசர் பல்கலைக்கழகம், அண்ணாமலைப் பல்கலைக்கழகம், வெங்கடேசுவரா பல்கலைக்கழகம், சென்னைப் பல்கலைக்கழகம், பாரதியார் பல்கலைக்கழகம், பாரதிதாசன் பல்கலைக்கழகம், கோழிக்கோடு பல்கலைக்கழகம் உள்ளிட்ட பல்கலைக்கழகங்களில் பாடத்திட்டக்குழு உறுப்பினராகப் பணிபுரிந்த பெருமைக்கு உரியவர். சிங்கப்பூர் அரசின் அழைப்பில் தமிழ்க்கல்விக்கு உரிய பாடநூல் எழுதும் பணியிலும் ஈடுபட்டவர்.  
தமிழகப்புலவர் குழுவின் உறுப்பினராக இருந்து திறம்படப் பணிபுரிந்து வருகிறார். தமிழ்ச்சான்றோர் பேரவை தமிழ்வழிக் கல்வியை முன்னிலைப்படுத்தித் தமிழறிஞர்கள் சாகும்வரை உண்ணாநோன்பு போராட்டம் நிகழ்த்திய பொழுது அறிஞர் சிலம்பொலி செல்லப்பனார் போராட்டத் தலைமையிலிருந்து விலகிக்கொண்டபொழுது தாமே முன்வந்து தமிழ்வழிக் கல்விக்காகச் சாகும்வரை உண்ணா நோன்பில் தலைமைதாங்கி நடத்திய வரலாற்றுப் பெருமைக்கு உரியவர் நம் தமிழண்ணல் அவர்கள்.  
அருட்செல்வர் பொள்ளாச்சி மகாலிங்கம் அவர்கள் தொல்காப்பியப் பதிப்பை அறிஞர் இராமலிங்கனார், பகீரதன் ஏற்பாட்டில் பதிப்பித்துப் பாரதிதாசன் பல்கலைக்கழகத்தில் நடைபெற்ற விழாவில் அறிஞர்கள் முன்னிலையில் வெளியிட்டபொழுது தமிழுக்கு இந்நூல் கேடானது எனத் துணிந்து குரல்கொடுத்து கண்டித்தவர் தமிழண்ணல் அவர்கள்.
# இராம. பெரியகருப்பன்

## விருதுகள்

- நல்லாசிரியர் விருது
- 1989-இல் திரு. வி. க. விருது
- 1995-இல் மதுரை காமராசர் பல்கலைக்கழகத்தின் தமிழ்ச் செம்மல் விருது
- மத்திய அரசின் செம்மொழி விருது
- தமிழக அரசின் கலைமாமணி விருது
- எஸ்ஆர்எம் பல்கலைக்கழக தமிழ்ப் பேராயத்தின் வாழ்நாள் சாதனையாளர் விருது,
- கவிதை நூலுக்காக மதுரை மீனாட்சி விருது
# இராம. பெரியகருப்பன்

## தமிழண்ணல் நூல்கள்

தமிழ் இலக்கணம்குறித்து ஐம்பதுக்கும் மேற்பட்ட கட்டுரைகள், நூல்கள், சங்க இலக்கியம், ஒப்பிலக்கியம், நாட்டுப்புறப் பாடல்கள், ஆய்வில் துறைகள் விரிவாக அமைய பல அடிப்படை நூல்கள் எழுதியுள்ளார்.  
தினமணி இதழில் வளர்தமிழ்ப் பகுதியில் உங்கள் தமிழைத் தெரிந்து கொள்ளுங்கள் என்ற தலைப்பில் எழுதியவற்றை வளர்தமிழ் : உங்கள் தமிழைத் தெரிந்து கொள்ளுங்கள் என்ற தலைப்பில் தொகுத்து வெளியிட்டுள்ளார்.  
புதிய நோக்கில் தமிழ் இலக்கிய வரலாறு (நூல்) என்ற நூலில் புதிய நோக்கில் தமிழ் மொழியின் இலக்கிய வரலாற்றைப் பல கோணங்களில் விவாதிக்கிறார்.  
சிங்கப்பூர் அரசு பள்ளிகளுக்காக தமிழ் பாட நூல்களையும் எழுதி உள்ளார்.  
தமிழண்ணல் தமிழ் இலக்கியம், இலக்கணம், திறனாய்வு, நாட்டுப்புறவியல், உரை, படைப்பு எனப் பல திறத்தில் அமையும் நூற்றுக்கும் மேலான நூல்களை வழங்கியுள்ளார். அவற்றுள் சில :  
- அகநானூற்றுக் காட்சிகள்
- இனிக்கும் இலக்கியம்
- வாழ்வரசி புதினம்
- நச்சுவளையம் புதினம்
- தாலாட்டு
- காதல் வாழ்வு
- பிறைதொழும் பெண்கள்
- சங்க இலக்கிய ஒப்பீடு- இலக்கியக் கொள்கைகள் (2003)
- சங்க இலக்கிய ஒப்பீடு- இலக்கிய வகைகள் (2005)
- தொல்காப்பியரின் இலக்கியக் கொள்கைகள் (2004)
- புதியநோக்கில் தமிழ் இலக்கிய வரலாறு
- தமிழியல் ஆய்வு (இ.முத்தையாவுடன்)
- ஆய்வியல் அறிமுகம் (இலக்குமணனுடன்)
- ஒப்பிலக்கிய அறிமுகம்
- குறிஞ்சிப்பாட்டு இலக்கியத் திறனாய்வு விளக்கம்
- தொல்காப்பியம் உரை
- நன்னூல் உரை
- அகப்பொருள் விளக்கம் உரை
- புறப்பொருள் வெண்பாமாலை உரை
- யாப்பருங்கலக் காரிகை உரை
- தண்டியலங்காரம் உரை
- சொல் புதிது சுவை புதிது
- தமிழில் அடிக்கடி நேரும் பிழைகளும் திருத்தமும்
- தமிழுக்கு ஆகமங்கள் தடையாகுமா?
- பேசுவது போல் எழுதலாமா? பேச்சுத் தமிழை இகழலாமா?
- பிழை திருத்தும் மனப்பழக்கம்
- உரை விளக்கு
- தமிழ் உயிருள்ள மொழி
- தமிழ் கற்பிக்கும் நெறிமுறைகள்
- தமிழ்த்தவம்
- திருக்குறள் நுண்பொருளுரை
- இனிய தமிழ்மொழியின் இயல்புகள் முதலியன
- இனிய தமிழ்மொழியின் இருவகை வழக்குகள்
- உங்கள் தமிழைத் தெரிந்துகொள்ளுங்கள்
- உலகத் தமிழிலக்கிய வரலாறு
- ஊடகங்களால் ஊரைப் பற்றும் நெருப்பு
- எழுச்சி தரும் எண்ணச்சிறகுகள்
# இராம. பெரியகருப்பன்

## மறைவு

தமிழண்ணல் மதுரை சதாசிவ நகரில் உள்ள அவரது இல்லத்தில் 2015 டிசம்பர் 29 செவ்வாய்க்கிழமை இரவு காலமானார்.
# இராம. பெரியகருப்பன்

## வெளியிணைப்புகள்

- https://www.google.co.in/search?tbo=p&tbm=bks&q=inauthor:%22%E0%AE%A4%E0%AE%AE%E0%AE%BF%E0%AE%B4%E0%AE%A3%E0%AF%8D%E0%AE%A3%E0%AE%B2%E0%AF%8D+%E0%AE%87%E0%AE%B0%E0%AE%BE%E0%AE%AE+%E0%AE%AA%E0%AF%86%E0%AE%B0%E0%AE%BF%E0%AE%AF%E0%AE%95%E0%AE%B0%E0%AF%81%E0%AE%AA%E0%AF%8D%E0%AE%AA%E0%AE%A9%E0%AF%8D%22&gws_rd=ssl
- Tamil literary scholar honoured, தி இந்து, நாள்: ஆகஸ்டு 6, 2008
- Tamil scholars honoured தி இந்து, நாள்: மார்ச் 30, 2011
- ஐராவதம் மகாதேவன், தமிழண்ணல் ஆகியோருக்கு வாழ்நாள் சாதனையாளர்களுக்கான தொல்காப்பியர் விருது
# கிரிராஜ் சிங்

கிரிராஜ் சிங்]]  
**கிரிராஜ் சிங்**, பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1952-ஆம் ஆண்டின் செப்டம்பர் எட்டாம் நாளில் பிறந்தார். இவர் பீகாரின் லக்கிசராய் மாவட்டத்தில் உள்ள பர்ஹியாவை சொந்த ஊராகக் கொண்டவர். இவர் 2014 மற்றும் 2019-ஆம் ஆண்டுகளில் நவாதா மக்களவைத் தொகுதியில் போட்டியிட்டு வென்று,பதினாறாவது மக்களவை மற்றும் பதினேழாவது மக்களவைக்கு உறுப்பினர் ஆனார். இவர் தற்போது பஞ்சாயத்து ராஜ் அமைச்சகத்தின் மூத்த அமைச்சராக உள்ளார்.
# கிரிராஜ் சிங்

## மத்திய அமைச்சரவையில்

இவர் 2014 நரேந்திர மோதியில் முதல் அமைச்சரவையில் சிறு, குறு மற்றும் நடுத்தர தொழில்கள் துறையின் இணை அமைச்சராகவும், மற்றும் 2019 நரேந்திர மோதியின் இரண்டாம் அமைச்சரவையிலும் கால்நடை வளர்ப்பு, பால் வளம் மற்றும் மீன் வளர்ப்பு அமைச்சகத்தில் காபினெட் அமைச்சராக உள்ளார்.
# கிரிராஜ் சிங்

## பதவிகள்

- 2002 - மே 2004: பிகார் மாநில சட்ட மேலவையில் உறுப்பினர்
- 2008 – 2010: பீகார் அரசில் அமைச்சர்
- 2010 – 2013: பீகார் மாநில அரசின் மீன்வளம், விலங்கு வளர்ப்புத் துறை அமைச்சர்
- மே, 2014: பதினாறாவது மக்களவை உறுப்பினர் & குறு, சிறு மற்றும் நடுதர தொழில்கள் இணை அமைச்சர்
- மே, 2019: பதினேழாவது மக்களவை உறுப்பினர் & கால்நடை வளர்ப்பு, பால் பண்ணை & மீன் வள அமைச்சகத்தின் இணை அமைச்சர்
# ராம் கிருபாள் யாதவ்

**ராம் கிரிபால் யாதவ்** (*Ram Kripal Yadav*)(பிறப்பு: அக்டோபர் 12, 1957) என்பவர் இந்திய அரசியல்வாதி மற்றும் பீகாரில் உள்ள பாடலிபுத்ரா நாடாளுமன்றத் தொகுதியிலிருந்து 17வது மக்களவை தேர்ந்தெடுக்கப்பட்ட உறுப்பினர் ஆவார். இவர் ராஷ்ட்ரிய ஜனதா தளத்தின் உறுப்பினராகவும், லாலு யாதவின் நெருங்கிய நம்பிக்கைக்குரியவராகவும் இருந்தார். பின்னர் இவர் பாரதிய ஜனதா கட்சியில் சேர்ந்தார். இவர் முதலில் பீகாரில் பாட்னா மாநகர தந்தையாகவும், பின்னர் 2014 முதல் 2019 வரை மத்திய அமைச்சரவையில் ஊரக வளர்ச்சித் துறை அமைச்சராகவும் இருந்தார்.
# ராம் கிருபாள் யாதவ்

## கல்வி

யாதவ் 12 நவம்பர் 1957-ல் பிறந்தார். இவர் பாட்னாவில் உள்ள மகத் பல்கலைக்கழகத்தில் இளங்கலை மற்றும் இளங்கலை சட்டப் பட்டங்களைப் பெற்றார்.
# ராம் கிருபாள் யாதவ்

## பதவிகள்

- 1985-1986 :- துணை மேயர், பாட்னா மாநகராட்சி
- 1992-1993 :- உறுப்பினர், பீகார் சட்ட மேலவை
- 1993-1996 :- 10வது மக்களவைக்கு தேர்வு (இடைத்தேர்தலில் தேர்ந்தெடுக்கப்பட்டார்)
- 1996-1997 :- 11வது மக்களவைக்கு மீண்டும் தேர்வு (2வது முறை)
- 1998-2004 :- உறுப்பினர், பீகார் சட்ட மேலவை
- 1998-2005 :- தலைவர், பீகார் தர்மிக் நயாஸ் பரிஷத் (பீகார் அரசின் மாநில அமைச்சருக்கு இணையான பதவி)
- 2004-2009 :- 14வது மக்களவைக்கு மீண்டும் தேர்வு (3வது முறை)
- உறுப்பினர், தகவல் தொழில்நுட்பத்திற்கான நிலைக்குழு
- உறுப்பினர், நாடாளுமன்ற வளாகத்தில் பாதுகாப்பு குழு
- 5 ஆகஸ்ட் 2007 :- உறுப்பினர், பெட்ரோலியம் மற்றும் இயற்கை எரிவாயு மீதான நிலைக்குழு
- 1 மே 2008 :- உறுப்பினர், பொது நிறுவனங்களுக்கான குழு
- 2010 - 16 மே 2014 :- மாநிலங்களவைக்கு தேர்வு
- 2010 :- உறுப்பினர், பாதுகாப்புக் குழு
- 2010 :- உறுப்பினர், நிலக்கரி அமைச்சகம் மற்றும் புள்ளியியல் மற்றும் திட்ட அமலாக்க அமைச்சகத்திற்கான ஆலோசனைக் குழு
- தலைவர் :- டாக்டர் அம்பேத்கர் விளையாட்டு மற்றும் கலாச்சார நிறுவனம், பீகார்
- 2014-2019 :- 16வது மக்களவைக்கு மீண்டும் தேர்வு (4வது முறை)
- 14 ஆகஸ்ட் 2014 - 9 நவம்பர் 2014 :- உறுப்பினர், மதிப்பீடுகளுக்கான குழு
- 1 செப்டம்பர் 2014 - 9 நவம்பர் 2014 :- உறுப்பினர், அறிவியல் & தொழில்நுட்பம், சுற்றுச்சூழல் & காடுகள் மீதான நிலைக்குழு
- 1 செப்டம்பர் 2014 - 9 நவம்பர் 2014 :- உறுப்பினர், ஆலோசனைக் குழு, ரயில்வே அமைச்சகம்
- 9 நவம்பர் 2014 - 5 ஜூலை 2016 :- மத்திய குடிநீர் மற்றும் சுகாதார அமைச்சகத்தின் இணை அமைச்சர்
- 5 ஜூலை 2016 - 25 மே 2019 :- மத்திய ஊரகத் துறை அமைச்சகத்தின் இணை அமைச்சர்
- மே 2019 :- 17வது மக்களவைக்கு மீண்டும் தேர்வு (5வது முறை)
- 24 ஜூலை 2019 முதல் :- உறுப்பினர், பொதுக் கணக்குக் குழு
- 13 செப்டம்பர் 2019 முதல் :- உறுப்பினர், விவசாய நிலைக்குழு
- 9 அக்டோபர் 2019 முதல் :- உறுப்பினர், துணைச் சட்டத்திற்கான குழு
- 9 அக்டோபர் 2019 முதல் :- உறுப்பினர், ஆலோசனைக் குழு, பெட்ரோலியம் மற்றும் இயற்கை எரிவாயு அமைச்சகம்
# புரூரவன்

- புரூரவன் ராஜா ரவி வர்மாவின் ஓவியம்]]  
**புரூரவன்** (ஆங்கிலம்:Pururavas) (சமஸ்கிருதம்:पुरूरव) என்பவர் சந்திர குலத்தினை சேர்ந்தவராவார். இவரைப் பற்றி இந்து சமய இதிகாசமான மகாபாரதத்திலில் குறிப்பிடப்பட்டுள்ளது. இவர் புதன் மற்றும் - இலா தம்பதியினரின் மகனாகவும் , கேசி எனும் அரக்கனுடன் போரிட்டு ஊர்வசியை மீட்டவராகவும் அறியப்படுகிறார். ஊர்வசியுடன் இல்லறம் நடத்தி ஆயு என்ற மகனைப் பெற்றார். அதன் பின்பு ஊர்வசி மீண்டும் இந்திர லோகம் சென்றதால் துறவியாக வாழ்ந்து மறைந்தார்.
# புரூரவன்

## பிறப்பு

பிரகஸ்பதியின் மனைவி தாரை, சந்திரனைக் கூடி, புதன் என்னும் மகனைப் பெற்றாள். வைவஸ்தமனுவின் மகன் இளன் வேட்டையாடிக்கொண்டு சென்றபோது ஒரு காட்டை அடைந்தான். அந்தக் காட்டில் யார் வந்தாலும் பெண்ணாக மாறும்படி ஒரு சாபம் இருந்தது. அதன்படி இளன், இலா எனும் பெண் உருவமடைந்தான். பின்னர் புத தேவன், இலாவை மணந்தான். இவர்களுக்குப் பிறந்த குழந்தையே புரூரவன் ஆவார்.
# புரூரவன்

## ஊர்வசியும் புரூரவனும்

தேவ மகளிர் ஊர்வசியைக் **கேசி** என்ற அரக்கன் கவர்ந்துசென்றான். புரூரவன், கேசியிடமிருந்து ஊர்வசியை மீட்டுத் தேவேந்திரனிடம் ஒப்படைத்தான். தேவேந்திரன் மகிழ்ந்து ஊர்வசியைப் புரூரவனுக்கே தந்து விட்டான். இவர்களுக்குப் பிறந்த மகன் **ஆயு**. புரூருவனின் வழித்தோன்றல்களே சந்திர குலத்தவர்கள் ஆயுவின் மகன் நகுசன். நகுசனின் மகன் யயாதி.  
ஒரு நாள் மன்னன் பூரூரவசை, ஊர்வசி பிரிந்து சென்றதால் மனம் கலங்கிப் போனான்.
பின்னர், சோகம் குறைந்தவுடன் மனதில் வைராக்கியம் ஏற்பட்டது. மாபெரும் மன்னனாக இருந்த நான் ஒரு பெண்ணின் வலையில் வீழ்ந்து அவள் கைப்பாவை ஆகினேன். ஊர்வசி என்னிடம் வேத வாக்கியங்கள் மேற்கோள்களாக கூறியும், அவள் நற்போதனைகள் என் மனதில் பதியவில்லை. பாம்பை கயிற்றாக எண்ணியது எனது குற்றம் தானே. விவேகியாக இருப்பவர்கள், தீயவர் சேர்க்கையை விட்டுவிடவேண்டும். சாதுக்களை அண்டி, சேவை செய்து கொண்டு இருப்பவனுக்கு கர்மத்தளை என்ற அக்ஞான இருள் நீங்கி விடுகிறது. துயரக்கடலில் மூழ்கித் தத்தளிப்பவர்களுக்கு பிரம்மத்தை அறிந்த சித்தர்களான ஞானிகள், உறுதியான படகு போன்றவர்கள்.  
ஆத்ம ஞானம் ஏற்பட்டவுடன் மன்னர் புரூரவஸ் என்ற இளநந்தன் உலகத்திடம் பற்று நீங்கிற்று. அவனுடைய பந்த-பாசங்கள் எல்லாம் அழிந்தன. அவர் ஆத்ம ஞானியாக பற்று-பாசமில்லாமல் மண்ணுலகில் சுற்றித் திரிந்தார்.
# புரூரவன்

## இதனையும் காண்க

- புரூரவ சரிதை
- இலா
# புரூரவன்

## சான்றாவணம்

- *A Dictionary of Hindu Mythology & Religion* by John Dowson
# மாநிலப் பல்கலைக்கழகம், கொல்கத்தா

**மாநிலப் பல்கலைக்கழகம், கல்கத்தா** என்பது மேற்கு வங்காளத் தலைநகரான கல்கத்தாவில் உள்ள அரசு பல்கலைக்கழகம் ஆகும். இதை முன்னர் இந்துக் கல்லூரி எனவும், பிரசிடென்சி கல்லூரி எனவும் அழைத்தனர்.
# மாநிலப் பல்கலைக்கழகம், கொல்கத்தா

## பாடப் பிரிவுகள்

- அரசறிவியல்
- ஆங்கிலவியல்
- இந்தி
- இயற்பியல்
- உடலியங்கியல்
- உயிரித் தொழில்நுட்பம்
- கணிதம்
- சட்டம்
- சமூகவியல்
- தாவரவியல்
- நிலவியல்
- புவியியல்
- புள்ளியியல்
- பொருளியல்
- மூலக்கூற்று உயிரியல் & மரபியல்
- மெய்யியல்
- வங்காள மொழி
- வரலாறு
- விலங்கியல்
- வேதியியல் & உயிர்வேதியியல்
# மாநிலப் பல்கலைக்கழகம், கொல்கத்தா

## முன்னாள் மாணவர்கள்

- இராசேந்திர பிரசாத், இந்தியக் குடியரசுத் தலைவர் (1950-1962)
- விவேகானந்தர், இராமகிருஷ்ண மடத்தின் நிறுவனர்
- புத்ததேவ் பட்டாசார்யா, மேற்கு வங்காளத்தின் முதல்வர் (2001–11)
- சுபாஷ் சந்திர போஸ், இந்தியட தேசிய காங்கிரசின் தலைவராக இருந்து, பின்னர் பார்வர்டு பிளாக் கட்சியை நிறுவியவர்
- சோம்நாத் சட்டர்ஜி, இந்திய மக்களவையின் சபாநாயகர் (2004–2009)
- சித்தரஞ்சன் தாஸ், சுயாட்சிக் கட்சியை நிறுவியவர்
- ஏ. கே. பசுலுல் ஹக், அன்றைய வங்காளத்தின் பிரதமர் (1939–1943)
- விஷ்ணுராம் மேதி, அசாம் மாநில முதல்வர் (1950–57)
- இரேந்திரநாத் முகர்சி, இந்திய மக்களவை உறுப்பினர் (1952–77)
- சியாமா பிரசாத் முகர்ஜி, பாரதீய ஜனசங்கத்தை நிறுவியவர் (1946–50)
- சத்யேந்திர பிரசன்னோ சின்ஹா, பீகாருக்கும் ஒரிசாவுக்குமான முதல் இந்திய ஆளுநர் (1920–1921)
- அல்தமஸ் கபீர், இந்திய உச்ச நீதிமன்றத்தின் முதன்மை நீதிபதி
- ஜகதீஷ் சந்திர போஸ், கம்பியில்லாத் தொடர்பையும், கிரெஸ்கோகிராப்பையும் கண்டுபிடித்தவர்
- சத்தியேந்திர நாத் போசு, போஸ் - ஐன்ஸ்டைன் செறிபொருளை கண்டுபிடித்தவர்
- சிவாஜி ராய், அணுக்கரு இயற்பியலுக்கான சாஃகா நிறுவனம், India
- மேகநாத சாஃகா, சாகா அயனியாக்க சமன்பாட்டை கண்டறிந்தவர்
- பிரசந்தா சந்திரா மகாலனோபிசு, இந்திய புள்ளியியல் கழகத்தின் நிறுவனத் தலைவர்
- அமர்த்தியா சென், பொருளாதாரத்துக்கான நோபெல் பரிசு பெற்றவர் (1998)
- பங்கிம் சந்திர சட்டர்ஜி, கவிஞர்
- பபேந்திர நாத் சய்கியா, கதை எழுத்தாளர்
- அசோக் குமார், தாதாசாகேப் பால்கே விருது பெற்றவர் (1988)
- சத்யஜித் ராய், திரைப்பட இயக்குநர், வாழ்நாள் சாதனையாளருக்கான ஆஸ்கர் விருது பெற்றவர் (1992)
# சி. வி. சந்திரசேகர்

**சி. வி. சந்திரசேகர்** (*C. V. Chandrasekhar*, 22 மே 1935 – 19 சூன் 2024) பரதக் கலைஞர், ஆசிரியர், இசையமைப்பாளர், நடன அமைப்பாளர், கல்வியாளர் எனப் பன்முகத் தன்மையுள்ளவர். சிம்லாவில் பிறந்தாலும் பூர்வீகம் தமிழகமே. தமிழகக் கலையான பரதத்தை கற்றுத் தேர்ந்தவர் இவர். 24 நாடுகளில் நாட்டிய நிகழ்ச்சி நடத்தியுள்ளார்.
# சி. வி. சந்திரசேகர்

## கல்வி

புதுதில்லி எம்.இ.ஏ. உயர்நிலைப்பள்ளியிலும், சென்னை பெசன்ட் தியாசாபிகல் உயர்நிலைப்பள்ளியிலும் பள்ளிப்படிப்பு படித்தார். விவேகானந்தா கல்லூரியில் பி.எஸ்.சி. பட்டமும், காசி இந்து பல்கலைக் கழகத்தில் முதுகலைப் பட்டமும், கலாசேத்ரா கல்லூரியில் பரதநாட்டியத்தில் முதுநிலைப் பட்டயமும் பெற்றார்.
# சி. வி. சந்திரசேகர்

## விருதுகள்

- இந்திய அரசின் சங்கீத நாடக அகாதெமி விருது
- குஜராத் அரசின் சங்கீத நாடக அகாதெமி விருது
- உத்திரப்பிரதேச அரசின் சங்கீத நாடக அகாதெமி விருது
- பரோடா திரிவேணி கலைக்கூட விருது
- இந்திய அரசின் பத்ம பூசண் விருது -2011
# சி. வி. சந்திரசேகர்

## இறப்பு

பேராசிரியர் சி. வி. சந்திரசேகர் 2024 சூன் 19 அன்று சென்னையில் உள்ள அவரது இல்லத்தில் தனது 89-ஆவது அகவையில் இறந்தார்.
# மகாராட்டிர சட்டமன்றம்

**மகாராட்டிரத்தின் சட்டமன்றம்**, மகாராட்டிர மாநிலத்தை நிர்வகிக்கும் அரசு அமைப்பாகும். இரு அவைகளைக் கொண்ட மகாராட்டிர அரசின் கீழவை இது. 2009-ஆம் ஆண்டின்படி, பன்னிரண்டு முறை சட்டமன்றத் தேர்தல்கள் நடைபெற்றுள்ளன.
# மகாராட்டிர சட்டமன்றம்

## சட்டமன்றத் தொகுதிகள்

மகாராஷ்டிரத்தை 288 தொகுதிகளாகப் பிரித்துள்ளனர். ஒவ்வொரு தொகுதியையும் மக்களால் தேர்ந்தெடுக்கப்பட்ட உறுப்பினர்கள் முன்னிறுத்துவர். கூடுதலாக ஒருவர் நியமிக்கப்படுவார்.
# டால்ட்டனின் விதி

வேதியியலிலும், இயற்பியலிலும் **டால்ட்டனின் விதி** (*Dalton's law*) அல்லது **டால்டனின் பகுதி அழுத்த விதி** (*Dalton's law of partial pressures*) என்பது ஒரு கலத்தில் உள்ள ஒரு வளிமக் கலவையின் அழுத்தம், கலவையிலுள்ள ஒவ்வொரு வளிமமும் கலத்திலுள்ளபோது பெற்றிருக்கும் தனித்தனி அழுத்தத்தின் கூட்டுத் தொகைக்கு சமமாகும். இப்பரிசோதனை விதி 1801 ஆம் ஆண்டில் ஜான் டால்ட்டன் என்பவரால் கூறப்பட்ட இவ்விதி இலட்சிய வளிம விதிகளுடன் தொடர்புடையது.  
ஒன்றுடன் ஒன்று தாக்கமடையாத வளிமங்களைக் கொண்ட கலவை ஒன்றின் மொத்த அழுத்தம் பின்வருமாறு தரப்படும்:  
:<math>P_{\text{total}} = \sum_{i=1} ^ n {p_i}</math> &nbsp;&nbsp;&nbsp;&nbsp;&nbsp; அல்லது &nbsp;&nbsp;&nbsp;&nbsp;&nbsp;<math>P_{\text{total}} = p_1 +p_2 + \cdots + p_n</math>  
இங்கு <math>p_{1},\ p_{2},\dots,\ p_{n}</math> ஒவ்வொரு வளிமக் கூறினதும் பகுதி அழுத்தம் ஆகும்.  
:<math>\ p_{i} =P_{\text{total}}y_i </math>  
இங்கு <math>y_i</math> என்பது *n* கூறுகளைக் கொண்ட கலவையின் *i*-வது கூறின் மோல் பின்னம் ஆகும்.
# அக்கல்குவா சட்டமன்றத் தொகுதி

**அக்கல்குவா சட்டமன்றத் தொகுதி**, மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 1 ஆகும். இது நந்துர்பார் மாவட்டத்தில் உள்ள 4 தொகுதிகளில் ஒன்று. இத்தொகுதி பாராளுமன்றத்திற்கு நந்துர்பார் மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# அக்கல்குவா சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் அக்கல்குவா, அக்ராணி ஆகிய வட்டங்கள் உள்ளன.
# அக்கல்குவா சட்டமன்றத் தொகுதி

## சட்டமன்ற உறுப்பினர்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 2009 | காக்டா சாண்டியா பதாவி | இந்திய தேசிய காங்கிரசு |  |
| 2014 |  |  |  |
| 2019 |  |  |  |
| 2024 | அம்சியா பதாவி | சிவ சேனா | } |
# ஷஃகாதா சட்டமன்றத் தொகுதி

**சகாதா சட்டமன்றத் தொகுதி**, (*Shahada Assembly constituency*) மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 2 ஆகும். இது நந்துர்பார் மாவட்டத்தில் உள்ள 4 தொகுதிகளில் ஒன்று. இத்தொகுதி பாராளுமன்றத்திற்கு நந்துர்பார் மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# ஷஃகாதா சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் தளோதா வட்டமும், ஷஃகாதா வட்டத்தின் மாசாவத், பிரம்மன்புரி, அசலோத், ஷஃகாதா, ஷஃகாதா நகராட்சி ஆகிய ஊர்களும் சேர்க்கப்பட்டுள்ளன.
# நந்துர்பார் சட்டமன்றத் தொகுதி

**நந்துர்பார் சட்டமன்றத் தொகுதி**, மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 3 ஆகும். இது நந்துர்பார் மாவட்டத்தில் உள்ள 4 தொகுதிகளில் ஒன்று. இத்தொகுதி பாராளுமன்றத்திற்கான நந்துர்பார் மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# நந்துர்பார் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ஷஃகாதா வட்டத்தின் கல்சாடி, பிரகாஷா, சாரங்ககேடா, வடாலி ஆகிய ஊர்களும், நந்துர்பார் வட்டத்தின் கோரீட், கண்டாமளி, ரனாளே, நந்துர்பார், நந்துர்பார் நகராட்சி ஆகியவையும் சேர்க்கப்பட்டுள்ளன.
# நவாபூர் சட்டமன்றத் தொகுதி

**நவாபூர் சட்டமன்றத் தொகுதி**, மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 4 ஆகும். இது நந்துர்பார் மாவட்டத்தில் உள்ள 4 தொகுதிகளில் ஒன்று. இத்தொகுதி பாராளுமன்றத்திற்கு நந்துர்பார் மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# நவாபூர் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் நவாபூர் வட்டமும், நந்துர்பார் வட்டத்தின் தானோரா, ஆஷ்டே ஆகிய ஊர்களும் சேர்க்கப்பட்டுள்ளன.
# நந்துர்பார் மக்களவைத் தொகுதி

**நந்துர்பார் மக்களவைத் தொகுதி**, இந்திய மக்களவைத் தொகுதியாகும். இது மகாராஷ்டிராவில் உள்ள 48 மக்களவைத் தொகுதிகளில் ஒன்று.
- அக்கல்குவா சட்டமன்றத் தொகுதி (1)
- ஷஃகாதா சட்டமன்றத் தொகுதி (2)
- நந்துர்பார் சட்டமன்றத் தொகுதி (3)
- நவாபூர் சட்டமன்றத் தொகுதி (4)
மேலுள்ள நான்கு சட்டமன்றத் தொகுதிகளும் பிற்படுத்தப்பட்டோருக்கு ஒதுக்கப்பட்டுள்ளன. இவை நந்துர்பார் மாவட்டத்தில் உள்ளன.
# மால்வா அதிவிரைவு ரயில்

**மால்வா எக்ஸ்பிரஸ்** (**மால்வா விரைவுத் தொடருந்து**) தினசரி செயல்படக் கூடிய ஒரு தொடருந்துச் சேவையாகும். இது மத்திய பிரதேசத்தின் மிகப்பெரிய தொழில் மையமான இந்தூர் நகரின், இந்தூர் தொடருந்துச் சந்திப்பினை ஜம்மு காஷ்மீரின் ஜம்மு தாவி தொடருந்துச் சந்திப்புடன் இணைக்கிறது.
# மால்வா அதிவிரைவு ரயில்

## வரலாறு

இந்தத் தொடருந்து முதலில் இந்தூர் மற்றும் புது டெல்லிக்கு இடையே அறிமுகப்படுத்தப்பட்டது. அதன் பின்னர் ஜம்மு தாவி தொடருந்துச் சந்திப்பு வரை விரிவுபடுத்தப்பட்டது. அரசு ரீதியாக பாகிஸ்தானைச் சென்றடைவதற்காக முதன் முதலாக இயக்கப்பட்ட தொடருந்து இது. அக்டோபர் 22, 1985 பாகிஸ்தானின் லாகூர் வரை செல்லும்வகையில், இந்தூர் – லாகூர் சிறப்புத் தொடருந்தாக இயக்கப்பட்டது. 55 நாட்கள் செயல்படுத்தப்பட்ட இந்தத் தொடருந்துச் சேவை ஒரு சில இடர்பாடுகளால் நிறுத்தப்பட்டது. மத்திய பிரதேசம் மற்றும் இந்தியாவினை பொறுத்தவரை ISO சான்றிதழ் பெற்ற ஐந்தாவது தொடருந்து இதுவாகும்.
# மால்வா அதிவிரைவு ரயில்

## வழிப்பாதை மற்றும் நிறுத்தங்களுக்கான நேரங்கள்

| எண் | நிலையத்தின் பெயர்
(குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | ஜம்மு தாவி (JAT) | தொடக்கம் | 09:00 | 0 | 0 | 1 | 1 |  |
| 2 | கதுவ(KTHU) | 10:05 | 10:07 | 2 | 77 | 1 | 1 |  |
| 3 | பதனகோட் காண்ட் (PTKC) | 10:35 | 10:40 | 5 | 100 | 1 | 1 |  |
| 4 | முகேரியன் (MEX) | 11:22 | 11:24 | 2 | 139 | 1 | 1 |  |
| 5 | தசுயா(DZA) | 11:40 | 11:42 | 2 | 155 | 1 | 1 |  |
| 6 | ஜலந்தர் காண்ட் (JRC) | 12:33 | 12:38 | 5 | 213 | 1 | 1 |  |
| 7 | லுதியானா சந்திப்பு(LDH) | 13:30 | 13:40 | 10 | 265 | 1 | 1 |  |
| 8 | காணா(KNN) | 14:25 | 14:27 | 2 | 307 | 1 | 1 |  |
| 9 | ஸ்ரீஹிந்ட் சந்திப்பு(SIR) | 14:43 | 14:45 | 2 | 325 | 1 | 1 |  |
| 10 | அம்பலா காண்ட் சந்திப்பு(UMB) | 15:35 | 15:40 | 5 | 378 | 1 | 1 |  |
| 11 | குரூக்சேத்ரா சந்திப்பு(KKDE) | 16:15 | 16:17 | 2 | 420 | 1 | 1 |  |
| 12 | கமல்(KUN) | 16:42 | 16:44 | 2 | 453 | 1 | 1 |  |
| 13 | பானிபட் சந்திப்பு(PNP) | 17:13 | 17:15 | 2 | 487 | 1 | 1 |  |
| 14 | சோனிபட் (SNP) | 17:48 | 17:50 | 2 | 532 | 1 | 1 |  |
| 15 | சும்ஸி மண்டி(SZM) | 18:36 | 18:38 | 2 | 573 | 1 | 1 |  |
| 16 | புது டெல்லி(NDLS) | 19:00 | 19:20 | 20 | 577 | 1 | 1 |  |
| 17 | ஃபரிதாபாத்(FDB) | 19:48 | 19:50 | 2 | 605 | 1 | 1 |  |
| 18 | பல்லப்கார்க்(BVH) | 20:01 | 20:03 | 2 | 613 | 1 | 1 |  |
| 19 | பால்வால்(PWL) | 20:30 | 20:32 | 2 | 634 | 1 | 1 |  |
| 20 | கோஸி காலன்(KSV) | 21:02 | 21:04 | 2 | 676 | 1 | 1 |  |
| 21 | மதுரா சந்திப்பு(MTJ) | 21:37 | 21:40 | 3 | 717 | 1 | 1 |  |
| 22 | ஆக்ரா காண்ட் (AGC) | 22:40 | 22:48 | 8 | 771 | 1 | 1 |  |
| 23 | தௌள்பூர்(DHO) | 23:25 | 23:27 | 2 | 824 | 1 | 1 |  |
| 24 | மொரீனா(MRA) | 23:50 | 23:52 | 2 | 851 | 1 | 1 |  |
| 25 | குவாலியர்(GWL) | 00:30 | 00:35 | 5 | 890 | 2 | 1 |  |
| 26 | தப்ரா(DBA) | 01:19 | 01:21 | 2 | 932 | 2 | 1 |  |
| 27 | தாடியா(DAA) | 01:47 | 01:49 | 2 | 962 | 2 | 1 |  |
| 28 | ஜான்சி சந்திப்பு(JHS) | 02:25 | 02:35 | 10 | 987 | 2 | 1 |  |
| 29 | பாபினா(BAB) | 02:57 | 02:59 | 2 | 1012 | 2 | 1 |  |
| 30 | லலித்பூர்(LAR) | 03:58 | 04:00 | 2 | 1077 | 2 | 1 |  |
| 31 | பினா சந்திப்பு(BINA) | 05:10 | 05:15 | 5 | 1139 | 2 | 1 |  |
| 32 | காஞ்ச் பசோடா(BAQ) | 05:47 | 05:49 | 2 | 1185 | 2 | 1 |  |
| 33 | விடிஷா(BHS) | 06:17 | 06:19 | 2 | 1224 | 2 | 1 |  |
| 34 | போபால் சந்திப்பு(BPL) | 07:25 | 07:40 | 15 | 1278 | 2 | 1 |  |
| 35 | பைராகார்க்(BIH) | 07:59 | 08:01 | 2 | 1288 | 2 | 1 |  |
| 36 | செஹோர்(SEH) | 08:25 | 08:27 | 2 | 1316 | 2 | 1 |  |
| 37 | களபிபால்(KPP) | 08:50 | 08:52 | 2 | 1345 | 2 | 1 |  |
| 38 | சௌஜால்பூர்(SJP) | 09:03 | 09:05 | 2 | 1358 | 2 | 1 |  |
| 39 | அகோடியா(AKD) | 09:16 | 09:18 | 2 | 1371 | 2 | 1 |  |
| 40 | பெர்ச்சா(BCH) | 09:39 | 09:41 | 2 | 1401 | 2 | 1 |  |
| 41 | மாக்சி (MKC) | 10:03 | 10:04 | 1 | 1420 | 2 | 1 |  |
| 42 | உஜ்ஜையின் சந்திப்பு(UJN) | 11:10 | 11:20 | 10 | 1461 | 2 | 1 |  |
| 43 | தேவாஸ்(DWX) | 11:55 | 11:57 | 2 | 1501 | 2 | 1 |  |
| 44 | இந்தூர் சந்திப்பு Bg(INDB) | 12:50 | முடிவு | 0 | 1540 | 2 | 1 | } |
# மால்வா அதிவிரைவு ரயில்

## வண்டி எண்

இந்தூரிலிருந்து புறப்படும் தொடருந்துக்கு வண்டி எண் 12919 ஆகவும், ஜம்மு காஷ்மீரிலிருந்து புறப்படும் தொடருந்துக்கு வண்டி எண் 12920 எனவும் கொடுக்கப்பட்டுள்ளது. மால்வா எக்ஸ்பிரஸ் சுமார் 42 நிறுத்தங்களைக் கொண்டு செயல்படுகிறது.
# மால்வா அதிவிரைவு ரயில்

## தொடருந்து பெட்டிகள் விவரங்கள்

மால்வா விரைவுத் தொடருந்து பொதுவாக 24 பெட்டிகளைக் கொண்டிருக்கும். இதில் உணவு மற்றும் பண்டக வசதிகளும் உள்ளன.
# துளே ஊரகம் சட்டமன்றத் தொகுதி

**துளே ஊரகம் சட்டமன்றத் தொகுதி**, மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 6 ஆகும். இது துளே மாவட்டத்தில் உள்ள 5 தொகுதிகளில் ஒன்று. இத்தொகுதி பாராளுமன்றத்திற்கு துளே மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# துளே ஊரகம் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் துளே வட்டத்தில் உள்ள லாம்கானி, சோன்கிர், பாகாணி, முகட்டி, துளே, குசும்பே, ஆர்வி, ஷிரூர் ஆகிய ஊர்கள் சேர்க்கப்பட்டுள்ளன.
# துளே நகரம் சட்டமன்றத் தொகுதி

**துளே நகரம் சட்டமன்றத் தொகுதி**, (*Dhule City Assembly constituency*) மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 7 ஆகும். இது துளே மாவட்டத்தில் உள்ள 5 தொகுதிகளில் ஒன்று. இத்தொகுதி பாராளுமன்றத்திற்கு துளே மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# துளே நகரம் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் துளே நகராட்சி சேர்க்கப்பட்டுள்ளது.
# சிந்துகேடா சட்டமன்றத் தொகுதி

**சிந்துகேடா சட்டமன்றத் தொகுதி**, (*Sindkheda Assembly constituency*) மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 8 ஆகும். இது துளே மாவட்டத்தில் உள்ள 5 தொகுதிகளில் ஒன்று. இத்தொகுதி பாராளுமன்றத்திற்கு துளே மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.
# சிந்துகேடா சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் சிந்துகேடா வட்டமும், சாக்ரி வட்டத்தில் உள்ள தூசனே ஆகிய ஊர்களும் சேர்க்கப்பட்டுள்ளன.
# ஜி. கே. சுந்தரம்

**ஜி. கே. சுந்தரம்** (*G.K. Sundaram*, 1914–2009) கோவையைச் சேர்ந்த தொழிலதிபர் ஆவார். 1930 இல்
இராஜாஜி தலைமையிலான வேதாரண்யம் உப்புச் சத்தியாகிரகப் போராட்டத்தில் கலந்து கொண்டதால், தனது 16 ஆம் வயதில் ஓராண்டு சிறைத் தண்டனை பெற்றவர்.
# ஜி. கே. சுந்தரம்

## வாழ்க்கையும் கல்வியும்

கோவை பாப்பநாயக்கன் பாளையத்தில் பிறந்தவர். பெற்றோர் ஜி. குப்புசாமி நயுடு, லட்சுமி அம்மாள். கோவையில் உள்ள சர்வஜன மேல்நிலைப் பள்ளியிலும், யூனியன் உயர்நிலைப் பள்ளியிலும் பள்ளிப்படிப்பைப் பயின்றார். சென்னை மாநிலக் கல்லூரியில் இண்டர் மீடியேட் வகுப்பு பயின்றார். இங்கிலாந்தின் போல்டனில் உள்ள காலேஜ் ஆப் டெக்னாலஜியில் நூற்பு பொறியியல் படித்தார். இந்தியாவின் தானுந்து விளையாட்டுகளில் நீங்கா இடம் பெற்றவரான சுந்தரம் கரிவரதன் இவரது மகனாவார்.
# ஜி. கே. சுந்தரம்

## விருதுகள்

- கம்பன் புகழ் விருது, 2001 வழங்கியது: கொழும்பு கம்பன் கழகம், இலங்கை
# ஜி. கே. சுந்தரம்

## வகித்த பதவிகள்

- லட்சுமி ஆலைகள், தலைவர் மற்றும் நிர்வாக இயக்குநர்
- சுதந்திரா கட்சியின் மாநிலங்களவை உறுப்பினர் (1968–1974)
- தென்னிந்தியப் பஞ்சாலைகள் சங்கத் தலைவர் (SIMA) (1967 - 1969)
- பாரதிய வித்தியா பவன், கோவை மண்டலத் தலைவர். (20 ஆண்டுகள்)
- தென்னிந்திய ஜவுளி ஆராய்ச்சிக் கழகத் தலைவர் (10 ஆண்டுகள்)
# ஜி. கே. சுந்தரம்

## மறைவு

ஜி. கே. சுந்தரம் தமது 95வது அகவையில் உடல்நலக் குறைவால் 18 மே 2009ல் மறைந்தார்.
# மா. ஸ்ரீனிவாசன்

**மா. ஸ்ரீனிவாசன்** (Srinivasan Madhavachari, ஜனவரி 12, 1937- பிப்ரவரி 25, 2000) இந்திய உச்ச நீதிமன்ற முன்னாள் நீதிபதியாவார்.
# மா. ஸ்ரீனிவாசன்

## வாழ்க்கையும் கல்வியும்

தஞ்சை மாவட்டத்தில் உள்ள சித்தாடி என்னும் சிற்றூரில் பிறந்தவர். சென்னையில் தியாகராயர் நகர் இராமகிருஷ்ணா ஆரம்பப் பள்ளியில் பள்ளிப் படிப்பும், லயோலா கல்லூரியில் இளநிலைப் பட்டப்படிப்பும் படித்தார். பட்டப் படிப்பில் தங்கப் பதக்கமும் வடமொழியில் முதன்மையான மாணவனாகத் தேறியமைக்காக வெள்ளிப் பதக்கமும் பெற்றார். சென்னை சட்டக் கல்லூரியில் பி.எல் பட்டப்படிப்பில் தங்கப்பதக்கமும், சர்வதேசச் சட்டத்தேர்வில், மாநிலத்திலேயே முதல் மாணவனாகத் தேறியமைக்காகத் தங்கப் பதக்கமும் பெற்றார்.
# மா. ஸ்ரீனிவாசன்

## பணிகள்

- சென்னையில் வழக்கறிஞராகப் பணியாற்றுகையில், ரூல்ஸ் கமிட்டி-யின் உறுப்பினர்.
- நீதிமன்றங்கள சம்பந்தபட்ட விசயங்களைத் தீர்மானிக்கும் குழுக்களில் தலைமை தாங்கினார்.
- புதிதாகத் தேர்ந்தெடுக்கப்படும் முனிசிப்-நீதிபதிகள் ஆகியோருக்குத் பயிற்சியளிக்கத் திட்டம் தீட்டிய குழுவின் தலைவர்.
- இமாச்சலபிரதேச உயர் நீதிமன்றத் தலைமை நீதிபதியாகப் பணியாற்றுகையில் 26 வகையான உயர் நீதிமன்ற செயல் முறை விதிகளை ஏற்படுத்தினார்.
# சத்ருகன் பிரசாத் சின்கா

**சத்ருகன் பிரசாத் சின்கா**, பீகாரிய அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1946-ஆம் ஆண்டின் ஜூலை பதினைந்தாம் நாளில் பிறந்தார். இவர் பட்னாவைச் சொந்த ஊராகக் கொண்டவர்.
இவர் இருநூற்றுக்கும் அதிகமான இந்தித் திரைப்படங்களில் நடித்துள்ளார். இவர் பஞ்சாபி, குஜராத்தி, போஜ்புரி, பெங்காலி, தமிழ், தெலுங்கு ஆகிய மொழிகளீல் வெளியான திரைப்படங்களிலும் நடித்தார். இவர் பட்னா சாகிப் மக்களவைத் தொகுதியில் போட்டியிட்டு வென்று, இரு முறை மக்களவையில் உறுப்பினர் ஆனார்.
# சத்ருகன் பிரசாத் சின்கா

## பதவிகள்

- 1996: மாநிலங்களவையில் உறுப்பினர்
- 2002: மாநிலங்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# ராம் சந்திர பஸ்வான்

**ராம் சந்திர பசுவான்** (1 சனவரி 1962 – 21 சூலை 2019) பீகாரிய அரசியல்வாதி. இவர் லோக் சன சக்தி கட்சியைச் சேர்ந்தவர். இவர் 1962-ஆம் ஆண்டின் செனவரி முதலாம் நாளில் பிறந்தார். இவர் ககஃடியா மாவட்டத்தில் உள்ள சாகர்பன்னி என்னும் ஊரில் பிறந்தார். இவர் சமசுதீபூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# ராம் சந்திர பஸ்வான்

## பதவிகள்

- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# செடி பஸ்வான்

**செடி பஸ்வான்**, பீகாரிய அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1956-ஆம் ஆண்டின் பிப்ரவரி நான்காம் நாளில் பிறந்தார். இவர் பீகாரின் ரோத்தாஸ் மாவட்டத்தில் உள்ள சாசாராம் என்ற ஊரைச் சேர்ந்தவர்.
# செடி பஸ்வான்

## பதவிகள்

சாசாராம் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.
# நித்தியானந்த ராய்

**நித்தியானந்த ராய்**, பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1966-ஆம் ஆண்டின் ஜனவரி முதலாம் நாளில் பிறந்தார். இவரது சொந்தர் ஊரான ஜடுவா, பீகாரின் வைசாலி மாவட்டத்தில் உள்ளது. இவர் உஜியார்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# ரக்சவுல் சட்டமன்றத் தொகுதி

**ரக்சவுல் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று. இது மேற்கு சம்பாரண் மக்களவைத் தொகுதிக்கு உட்பட்டது.
# ரக்சவுல் சட்டமன்றத் தொகுதி

## தொகுதிக்கு உட்பட்ட பகுதிகள்

இந்த தொகுதியில் கிழக்கு சம்பாரண் மாவட்டத்தில் உள்ள ரக்சவுல், அதாபூர் ஆகிய வளர்ச்சி மண்டலங்கள் சேர்க்கப்பட்டுள்ளன.
# சுகவுலி சட்டமன்றத் தொகுதி

**சுகவுலி சட்டமன்றத் தொகுதி** (*Sugauli Assembly constituency*), பீகாரின் சட்டமன்றத்திற்கான 243 தொகுதிகளில் ஒன்று. இது மேற்கு சம்பாரண் மக்களவைத் தொகுதிக்கு உட்பட்டது.
# சுகவுலி சட்டமன்றத் தொகுதி

## தொகுதிக்கு உட்பட்ட பகுதிகள்

இந்த தொகுதியில் கிழக்கு சம்பாரண் மாவட்டத்தில் உள்ள சுகவுலி, ராம்கட்(ராம்கர்ஹ்வா) ஆகிய வளர்ச்சி மண்டலங்கள் சேர்க்கப்பட்டுள்ளன.
# சுகவுலி சட்டமன்றத் தொகுதி

## சட்டமன்ற உறுப்பினர்

| 1952 | ஜெய் நரேன் பிரசாத்து | இந்திய தேசிய காங்கிரசு |  |
| --- | --- | --- | --- |
| 1962 | பித்யா கிசோர் பித்யாலங்கார் |  |  |
| 1967 | எம். எல். மோடி | பாரதிய ஜனசங்கம் |  |
| 1969 | பத்திரி நாராயண் ஜா | இந்திய தேசிய காங்கிரசு |  |
| 1972 | அஜிசுல் அக் | சோசலிச கட்சி |  |
| 1977 | இராமசுரே சிங் | இந்தியப் பொதுவுடமைக் கட்சி (மார்க்சிஸ்ட்) |  |
| 1980 |  |  |  |
| 1985 | சுரேசு குமார் மிசுரா | இந்திய தேசிய காங்கிரசு |  |
| 1990 | ராமஷ்ரே சிங் | இந்தியப் பொதுவுடமைக் கட்சி (மார்க்சிஸ்ட்) |  |
| 1995 | சந்திர சேகர் திவிவேதி | சுயேச்சை |  |
| 2000 | விஜய் பிரசாத் குப்தா | கோசால் கட்சி |  |
| 2005 | இராச்டிரிய ஜனதா தளம் |  |  |
| 2005 அக்டோபர் | இராமச்சந்திர சகானி | பாரதிய ஜனதா கட்சி |  |
| 2010 |  |  |  |
| 2015 |  |  |  |
| 2020 | சசி பூஷன் சிங் | இராச்டிரிய ஜனதா தளம் | } |
# நர்கட்டியா சட்டமன்றத் தொகுதி

**நர்கட்டியா சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று. இது மேற்கு சம்பாரண் மக்களவைத் தொகுதிக்கு உட்பட்டது.
# நர்கட்டியா சட்டமன்றத் தொகுதி

## தொகுதிக்கு உட்பட்ட பகுதிகள்

இந்த தொகுதியில் கிழக்கு சம்பாரண் மாவட்டத்தில் உள்ள பஞ்சரியா, நர்கட்டியா, வன்கட்வா(பன்கட்வா) ஆகிய வளர்ச்சி மண்டலங்கள் சேர்க்கப்பட்டுள்ளன.
# நர்கட்டியா சட்டமன்றத் தொகுதி

## சட்டமன்ற உறுப்பினர்

### 2025

(Detailed Results at:
https://results.eci.gov.in/ResultAcGenNov2025/ConstituencywiseS0412.htm)
# ஆயிதா ஹாஜி அலீ

**அய்தா ஹத்ஸியாளிக்** (Aida Hadžialić பிறப்பு:ஜனவரி21 1987) சுவீடன் அரசியல்வாதி. அக்டோபர் 3, 2014 முதல் சுவீடனின் கல்வி மற்றும் ஆராய்ச்சி அமைச்சகத்தில் கல்லூரிப் படிப்பும் வயதுவந்தவர்களுக்கான கல்வியும் அமைச்சராக கடமையாற்றுகிறார். இவரே சுவீடனின் முதலாவது முஸ்லிம் அமைச்சராவார்.
# ஆயிதா ஹாஜி அலீ

## பொறுப்புகளும் பணிகளும்

1. 2014- கல்லூரிப் படிப்பும் வயதுவந்தவர்களுக்கான கல்வியும் அமைச்சர்
1. 2012-2014-ஹல்ம்ச்தாத் நகரின் அறிவியல் பூங்காவின் குழு உறுப்பினர்
1. 2010-2014-ஹல்ம்ச்தாத் நகரின் விமான நிலைய குழு உறுப்பினர்
# பிப்ரா சட்டமன்றத் தொகுதி (கிழக்கு சம்பாரண் மாவட்டம்)

**பிப்ரா சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று. இது கிழக்கு சம்பாரண் மக்களவைத் தொகுதிக்கு உட்பட்டது.
# பிப்ரா சட்டமன்றத் தொகுதி (கிழக்கு சம்பாரண் மாவட்டம்)

## தொகுதிக்கு உட்பட்ட பகுதிகள்

இந்த தொகுதியில் கிழக்கு சம்பாரண் மாவட்டத்தில் உள்ள பிப்ரா, மஹேசி, தேத்தரியா ஆகிய வளர்ச்சி மண்டலங்கள் சேர்க்கப்பட்டுள்ளன.
# மதுபன் சட்டமன்றத் தொகுதி (பீகார்)

**மதுபன் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று. இது சிவஹர் மக்களவைத் தொகுதிக்கு உட்பட்டது.
# மதுபன் சட்டமன்றத் தொகுதி (பீகார்)

## தொகுதிக்கு உட்பட்ட பகுதிகள்

இந்த தொகுதியில் கிழக்கு சம்பாரண் மாவட்டத்தில் உள்ள மதுபன், பாக்ரீதயால், பேன்ஹாரா ஆகிய வளர்ச்சி மண்டலங்கள் சேர்க்கப்பட்டுள்ளன.
# சிரையா சட்டமன்றத் தொகுதி

**சிரையா சட்டமன்றத் தொகுதி** (*Chiraia Assembly constituency*) பீகாரின் சட்டமன்றத்திற்கான 243 தொகுதிகளில் ஒன்று. இது சிவஹர் மக்களவைத் தொகுதிக்கு உட்பட்டது.
# சிரையா சட்டமன்றத் தொகுதி

## தொகுதிக்கு உட்பட்ட பகுதிகள்

இந்த தொகுதியில் கிழக்கு சம்பாரண் மாவட்டத்தில் உள்ள சிரையா, பதாஹி ஆகிய வளர்ச்சி மண்டலங்கள் சேர்க்கப்பட்டுள்ளன.